Diari Oficial de la Generalitat Valenciana


Sumari del DOGV 9186, del 01-10-2021 (2021/9913)

RESOLUCIÓ de 29 de setembre de 2021, de la Conselleria d'Hisenda i Model econòmic, per la qual es revoca la delegació de competències realitzada mitjançant la Resolució de 8 de novembre de 2019, del conseller d'Hisenda i Model Econòmic, i es delega l'exercici de la competència en matèria de contractació de productes tecnològics per a l'Agència de Seguretat i Resposta a les Emergències, en la persona titular de la direcció d'aquesta agència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9913


Data del document
:   29-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 29 de setembre de 2021, de la Conselleria d'Hisenda i Model econòmic, per la qual es revoca la delegació de competències realitzada mitjançant la Resolució de 8 de novembre de 2019, del conseller d'Hisenda i Model Econòmic, i es delega l'exercici de la competència en matèria de contractació de productes tecnològics per a l'Agència de Seguretat i Resposta a les Emergències, en la persona titular de la direcció d'aquesta agència. [2021/9913]  
  
  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, estableix en l'article 5 que s'assignen a la Conselleria d'Hisenda i Model Econòmic les competències en matèria d'hisenda, model econòmic i finançament, sector públic empresarial i fundacional de la Generalitat i consorcis no sanitaris adscrits a la Generalitat, patrimoni, projectes i fons europeus, i tecnologies de la informació i la comunicació de l'Administració.  
Aquest mateix decret, en l'article 6, atribueix les competències en matèria d'interior, protecció civil, gestió de la Unitat del Cos Nacional de Policia adscrita a la Comunitat Valenciana, extinció d'incendis i gestió de les competències en matèria de situacions d'emergència, a la Conselleria de Justícia, Interior i Administració Pública, a través de l'Agència Valenciana de Seguretat i Resposta a les Emergències, contemplada i regulada per la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències (AVSRE).  
Per la Resolució de 8 de novembre de 2019, del conseller d'Hisenda i Model Econòmic, es van delegar les competències de contractació de productes tecnològics per a l'Agència de Seguretat i Resposta a les Emergències (AVSRE) en la Sotssecretaria de la Conselleria de Justícia, Interior i Administració Pública (DOGV 8675, 12.11.2019).  
  
En aquests moments, la distribució de les competències en matèria de contractació de l'AVSRE ha canviat, perquè la persona titular de la Sotssecretaria de la Conselleria de Justícia, Interior i Administració Pública no té competències en matèria de contractació de l'AVSRE en deixar-se sense efecte la Resolució de 26 de juliol de 2019, mitjançant la Resolució de la presidenta de l'AVSRE de 15 de maig de 2020 (DOGV 19.05.2020), i ostenta les competències de contractació la persona titular de la Direcció de l'AVSRE, sobre la base d'aquesta última resolució.  
  
Per tot això, de conformitat amb el que s'estableix en l'article 9 de la Llei 40/201, d'1 d'octubre, de règim jurídic del sector públic, i en l'article 63 de la Llei 5/1983, de 30 de desembre, del Consell, resolc:  
  
  
Primer  
Revocar la delegació de competències feta en favor de la Sotssecretaria de la Conselleria de Justícia, Interior i Administració Pública per la Resolució del conseller d'Hisenda i Model Econòmic de 8 de novembre de 2019, publicada en el Diari Oficial de la Generalitat Valenciana número 8675, de 12 de novembre de 2019.  
  
Segon  
Delegar en la persona titular de la Direcció de l'Agència Valenciana de Seguretat i Resposta a les Emergències (AVSRE) l'exercici de les competències com a òrgan de contractació per a contractes relatius al sistema de gestió integrada d'emergències i comunicacions pel telèfon d'emergències 112 de la Comunitat Valenciana, i per als contractes de subministrament i serveis associats de terminals de radiocomunicacions TETRA d'utilització en la Xarxa COMDES.  
  
Tercer  
En totes les resolucions que s'adopten i en els contractes que es formalitzen en virtut de delegació es farà constar expressament el que s'estableix en l'article 63 de la Llei 5/1983, del Consell, i en l'article 9 de la Llei 40/2015, d'1 d'octubre, de règim jurídic del sector públic.  
  
Quart  
Les delegacions de competències que es disposen en la present resolució no seran obstacle perquè l'òrgan delegant puga reclamar el coneixement o la resolució de tots els assumptes que considere oportuns; així mateix, podrà revocar-les en qualsevol moment, de conformitat amb el que s'estableix en l'article 63.5 de la Llei 5/1983, del Consell, i en els articles 9 i 10 de la Llei 40/2015, d'1 d'octubre, de règim jurídic del sector públic.  
  
Cinqué  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 29 de setembre de 2021.- El conseller d'Hisenda i Model Econòmic: Vicent Soler i Marco.